Telefoninių pokalbių duomenų tvarkymas
Žemės ūkio agentūra prie Žemės ūkio ministerijos (toliau – Agentūra) informuoja, kad interesantų asmens duomenys, pateikti konsultavimo ir (ar) informacijos teikimo telefonu metu, yra tvarkomi ir telefoniniai pokalbiai įrašomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 (Bendruoju duomenų apsaugos reglamentu), bei Agentūros direktoriaus patvirtintomis Telefoninių pokalbių įrašų duomenų tvarkymo taisyklėmis ir  Asmens duomenų tvarkymo taisyklėmis. 
Agentūroje yra įrašomi įeinantys telefoniniai pokalbiai, kai skambinama bendraisiais Agentūros telefono ryšio numeriais ir kitais Agentūros interneto svetainėje nurodytais telefono numeriais, kuriais teikiamos konsultacijos ar informacija Agentūros kompetencijai priskirtais klausimais.
Telefoniniai pokalbiai įrašomi naudojant išmaniąją skambučių valdymo sistemą, o asmens duomenys tvarkomi teisėtai, skaidriai ir tik aiškiai apibrėžtais tikslais, siekiant užtikrinti Agentūros aptarnavimo kokybę, interesantų teisių apsaugą bei objektyvų prašymų ir skundų nagrinėjimą.
Tvarkomi asmens duomenys
Telefoninių pokalbių metu gali būti tvarkomi šie asmens duomenys:
· pokalbio metu pateikti duomenys (įskaitant balso duomenis);
· interesanto telefono ryšio numeris;
· pokalbio data, pradžios ir pabaigos laikas, pokalbio trukmė.

Duomenų valdytojas
Duomenų valdytojas - Žemės ūkio agentūra prie Žemės ūkio ministerijos,
juridinio asmens kodas: 304894892,
adresas: Gedimino pr. 19, LT-01103 Vilnius,
el. paštas: info@zua.lt, telefonas: +370 5 264 9035.
Duomenų apsaugos pareigūno kontaktai:
el. paštas: dap@zua.lt, telefonas: +370 660 36 539. 
Duomenų tvarkymo tikslas
Asmens duomenys tvarkomi siekiant:
· užtikrinti Agentūros aptarnavimo ir telefonu teikiamų konsultacijų kokybę;
· formuoti vienodą konsultavimo praktiką;
· nagrinėti interesantų prašymus ir skundus;
· prireikus - turėti įrodymus ginčų ar teisinių reikalavimų nagrinėjimo atvejais.

Duomenų tvarkymo teisiniai pagrindai
Telefoninių pokalbių duomenys tvarkomi vadovaujantis:
· 2016 m. balandžio 27 d. Europos Parlamento ir Tarybos reglamentu (ES) 2016/679 (BDAR);
· BDAR 6 straipsnio 1 dalies a punktu - duomenų subjekto sutikimu (pokalbio tęsimas po informavimo apie įrašymą);
· BDAR 6 straipsnio 1 dalies f punktu -  Agentūros teisėtu interesu užtikrinti paslaugų kokybę ir interesantų teisių apsaugą. 

Informavimas apie pokalbio įrašymą
Prieš pradedant įrašyti pokalbį interesantas yra informuojamas automatiniu pranešimu apie:
· telefoninio pokalbio įrašymą;
· duomenų tvarkymo tikslą;
· galimybę nesutikti su pokalbio įrašymu;
· alternatyvias konsultavimo galimybes;

Jeigu interesantas, išklausęs šią informaciją, tęsia pokalbį, laikoma, kad jis davė sutikimą pokalbio įrašymui.
Duomenų saugojimo laikotarpis
· Telefoninių pokalbių įrašai saugomi 6 mėnesius nuo jų įrašymo dienos.
· Pasibaigus šiam terminui, įrašai automatiškai ir negrįžtamai sunaikinami.
· Jei pokalbio įrašai reikalingi tyrimui, ginčo ar skundo nagrinėjimui, jie gali būti saugomi ilgiau - iki kol pasiekiami konkretūs duomenų tvarkymo tikslai. 

Duomenų gavėjai
Telefoninių pokalbių įrašų duomenys gali būti teikiami:
· teisėsaugos ar kitoms valstybės institucijoms teisės aktų nustatyta tvarka;
· tretiesiems asmenims tik esant teisėtam pagrindui ir tik tokia apimtimi, kuri būtina konkrečiam tikslui pasiekti.

Duomenų subjektų teisės
Asmenys, kurių telefoniniai pokalbiai įrašomi, turi teisę:
· būti informuoti apie savo asmens duomenų tvarkymą;
· susipažinti su tvarkomais savo asmens duomenimis;
· reikalauti apriboti duomenų tvarkymą;
· pateikti prašymą dėl pokalbio įrašo kopijos gavimo;
· pateikti skundą Valstybinei duomenų apsaugos inspekcijai (https://vdai.lrv.lt).

Informacija apie duomenų subjektų teisių įgyvendinimą pateikta Agentūros internetinėje svetainės https://zua.lt  skiltyje „Asmens duomenų apsauga“.

